PMIndiaData/PMIndiaSum huggingface dataset:
এস এ তি, মুম্বাইদা তেক্নিকেল মেম্বরগী পোস্ত শেম্বা মন্ত্রীমন্দলনা য়ারে

সেক্যুরিতিজ এপ্পিলেৎ ত্রিব্যুনেল (এস এ তি) মুম্বাইদা ভারত সরকারগী সেক্রেতরীগী থাক্তা পে স্কেল লুপা ২,২৫,০০০/-(লেংদবা) নত্ত্রগা ৭শুবা পে কম্মিসনগী পে মেত্রিক্সকী লেবেল ১৭তা তেক্নিকেল মেম্বরগী পোস্ত অমা শেম্বা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। কান্নবশিং: পোস্ত অসি শেম্বনা এস এ তি মুম্বাইদা অহেনবা বেঞ্চ অমা লৈহন্দুনা সেক্যুরিতিজ এন্দ একচেঞ্জ বোর্দ ওফ ইন্দিয়া (সেবি), ইন্সুরেন্স রিগুলেতোরী এন্দ দিবেলপমেন্ত ওথোরিতী ওফ ইন্দিয়া (আই আর দি এ) অমসুং পেন্সন ফন্দ রিগুলেতোরী এন্দ দিবেলপমেন্ত ওথোরিতী (পি এফ আর দি এ)গী মরি লৈনবা কেসশিং অথুবা মতমদা লোইশিন্দুনা ইনভেস্তরশিং, পেন্সন্নরশিং অমসুং মীয়ামদা কান্নবা ফংহল্লগনি। সেক্যুরিতিজ মার্কেত অমসুং ইন্সুরেন্স সেক্তর অসি য়াংনা চাউখৎলক্লি। সেক্যুরিতিজ মার্কেত্তা ললোন-ইতিক্কী থবক য়াংখৎলক্লি অমসুং ইন্সুরেন্স সেক্তরদা খুদোংচাদবা কয়া থেংনবা হেনগৎলক্লি। মরম অদুনা হায়রিবা কেসশিং অসি অথুবা মতমদা লোইশিনবা অসি য়াম্না মথৌ ওই। ইন্সুরেন্স, সেক্যুরিতিজ মার্কেত অমসুং পেন্সনগা মরি লৈনবা কেসশিং অথুবদা লোইশিন্দুনা মদুগী কান্নবা মীয়ামদা ফংহনগদবনি।
পি.এম.না এপ্রিলগী ১৪দা প্রধানমন্ত্রী সংগ্রাহলয় শঙ্গারগনি

প্রধান মন্ত্রী শ্রী নরেন্দ্র মোদীনা ২০২২গী এপ্রিল ১৪দা অয়ুক্কী পুং ১১ তাবা মতমদা প্রধানমন্ত্রী সংগ্রাহলয় শঙ্গারগনি। সংগ্রাহলয় অসিনা অজাদি কা অমৃত মাহোতসবকী সেলেব্রেশন মনুংদা শঙ্গাবা ওইবনা পি.এম.শিংগী পুনশি অমসুং মখোয়না লৌখিবা থৌদাংশিং অদুগী খুত্থাংদা নিংখা তম্লবা মতুংদা ভারতকী ৱারী লিরি। লৈবাক শেম্বদা ভারতকী প্রধান মন্ত্রী খুদিংমক্না লৌখিবা থৌদাংশিং অদুবু ইকাইখুম্নবা উৎনবা প্রধান মন্ত্রী শ্রী নরেন্দ্র মোদীগী ভিজন্না লমজিংদুনা, প্রধানমন্ত্রী সংগ্রাহলয় অসি নিংতম্লবা মতুংদগী ভারতকী প্রধান মন্ত্রী খুদিমক্তা, মখোয়গী আইদিয়োলোজী নত্রগা লোইশং অসিদা ফম পাইরম্বগী মতম অদু থিদনা মখোয়দা শ্রধাঞ্জলি কৎপনি। মসি ঐখোয়গী প্রধান মন্ত্রী খুদিংমক্কী লীদরশিপ, ভিজন অমসুং এচীবমেন্তশিং অদুগী মতাংদা নহা ওইরিবা মীরোলশিং অদুদা খঙহন্নবা অমসুং মখোয়বু পুক্নিং থৌগৎনবগী পান্দমদা প্রধান মন্ত্রী, শ্রী নরেন্দ্র মোদীনা লুচিংবা ইনক্লুসিব ওইবা মওংদা হোৎনখিবা অমনি। অনৌবা অমসুং অরিবগী পুনশিল্লকপা অদুবু উৎলদুনা সংগ্রাহলয় অসিনা হান্নগী তীন মুর্তি ভাৱন পুনশিল্লদুনা ব্লোক I ওইহল্লগা, নৌনা শাবা বিল্দিং অদুনা ব্লোক II ওইহল্লি। ব্লোক অনি অসিগী অপুনবআ এরিয়া অদু স্ক্যার মিতর ১৫,৬০০গী মথক্তা ওই। ম্যুজিয়ম অদুগী দিজাইন অদু মখোয়গী লুচিংবশিংগী মখুৎনা শেম-শারবা, হৌগৎলক্লিবা ভারতকী ৱারীনা ইন্সপায়র তৌবনি। দিজাইন অসিনা সস্তেন্নেবল ওইবা অমসুং ইনর্জী কঞ্জর্বেশন প্রক্তিসশিং য়াওহল্লি। প্রোজেক্ত অসিগী থবক তৌবা মতম উ অমত্তা ককখিবা নত্রগা মফম হোংদোক্তুনা থাখিবা লৈতে। সংগ্রাহলয় অসিগী লোগোনা লৈবাক অমসুং গনতন্ত্রবু মশক তাক্লিবা ধর্মা চক্রা পাইরিবা ভারতকী মীয়ামগী মখুৎশিং অদুবু তাক্লি। ম্যুজিয়ম অসিগীদমক্তা ইনফোর্মেশন অদু প্রসার ভারতি, দুর্দর্শন, ফিলমস দিবিজন, সন্সদ তি.ভি., দিফেন্স মন্ত্রালয়, মীদিয়া হাউসশিং (ভারত অমসুং ফোরেন), ফোরেন ন্যুজ এজেন্সীশিং অসিনচিংবা কয়াদগী খোমগৎখি। আর্কাইবশিং নিংথিজনা শিজিন্নবা (খোমগৎলবা থবকশিং অমসুং লিতরেরীগী ওইবা থবকশিং, মরু ওইবা কোরেসপোন্দেন্সশিং), পর্সোনেল ওইবা আইতেমশিং, খুদোলশিং অমসুং মেমোরিবিলিয়াশিং (ফেলিসিতেশনশিং, ওনরশিং, পীখিবা মেদলশিং, কমেমোরেতিব স্তামপশিং, শেলয়েকশিং, অসিনচিংবা), প্রধান মন্ত্রীগী স্পীচশিং অমসুং ইদিয়োলোজীশিংগী এনেকদোতেল রিপ্রেজেন্তেশন অমসুং প্রধান মন্ত্রীশিংগী পুনশীংগী তোঙান-তোঙান এসপেক্তশিং অদু থিমেইক ফোর্মেত্তা উৎলি। সংগ্রাহলয় অসিনা কন্তেন্ততা হেতরোজেনিতী লৈনবা অমসুং দিসপ্লে অদু তোইনা রোতেশন তৌনবা মতম অসিগী খ্বাইদগী নৌবা তেক্নোলোজীদা য়ামফম ওইবআ ইন্তরফেস শিজিন্নখি। হোলোগ্রামশিং, ভর্চুৱল রিয়েলিতী, ওগমেন্তেদ রিয়েলিতী, মল্তি তচ, মল্তিমীদিয়া, ইন্তরেক্তিব কিয়োস্কশিং, কমপ্যুতরাইজ কাইনেতিক স্কলপচরশিং, স্মার্তফোন এপ্লিকেশণশিং, ইন্তরেক্তিব স্ক্রীনশিং, এক্সপরিমেন্তেল ইন্সতোলেশনশিং অসিনচিংবা কয়ানা এক্জিবিশণ কন্তেন্ত অদুবু হেন্না ইন্তরেক্তিব অমসুং এনগেজিং ওইহল্লি। সংগ্রাহলয় অসিদা পুন্না গেলরী ৪৩ লৈ। নিংতম লানদগী হৌরগা সম্বিধান শেমখিবা অদুগী মতাংদা উৎলদুনা সংগ্রাহলয় অসিনা ঐখোয়গী প্রধান মন্ত্রীশিংনা শিংনবা কয়া অমা মায়োক্নদুনা লৈবাক অসিবু করম্না লমজিংলকখিবগে অমসুং লৈবাক অসিগী চাউখৎ-থৌরাং পুম্বা য়েংশিল্লকখিবগে হায়বগী মতাংদা ৱারী লিরি।
ৱার্ল্দ ৱেৎলিফতিং চেম্পিয়নশিপ্তা মিরাবাই চনুনা গোল্দ মেদল লৌরকপদা প্রধানমন্ত্রীনা থাগৎপা ফোংদোকখ্রে

ৱার্ল্দ ৱেৎলিফতিং চেম্পিয়নশিপ্তা মিরাবাই চনুনা গোল্দ মেদল লৌরকপদা প্রধানমন্ত্রী নরেন্দ্র মোদীনা থাগৎপা ফোংদোকখ্রে। প্রধানমন্ত্রীনা হায়খি, “ৱার্ল্দ ৱেৎলিফতিং চেম্পিয়নশিপ্তা গোল্দ মেদল লৌরকখিবী মিরাবাই চনুগীদমক ভারতনা চাওথোকচরি। মহাক্কী তুংগী পুন্সিগীদমক নুংঙাইবা অমসুং য়াইফ-পাউজেল ফোংদোকচরি।”
প্রধান মন্ত্রীনা পারলিয়ামেন্তকী বজেৎকী সেসন্দা পার্তী পুম্বগী মীফমদা ৱা ঙাংখ্রে

প্রধান মন্ত্রী, শ্রী নরেন্দ্র মোদীনা জনুৱারি ৩০, ২০২১গী পারলিয়ামেন্তকী বজেৎকী সেসন্দা পার্তী পুম্বগী মীফমদা ৱা ঙাংখ্রে। প্রধান মন্ত্রীনা মহাত্মা গান্ধীনা লৈখিদবা নুমিৎ অসিদা মহাক্কী মফমদা ইকায় খুম্নবা উৎলদুনা ঐখোয় পুম্নমক্না মহাক্কী মঙলানবু মঙফাওনহন্নবা পুন্না হোৎনমিন্নগদবনি হায়খ্রে। ঙসিগী অয়ুক্তা য়ু.এস.এ.দা মহাত্মা গান্ধীগী মুর্তিবু মাংহন-তাকহনখিবা থৌদোক অদুবু য়ানিংদবা ফোংদোক্লদুনা অসিগুম্বা নুংশীনদবগী অকোয়বগী ফিভম অসি গ্রহ অসিদা তরাম্না ওক্তে হায়নসু ফোংদোকখি। প্রধান মন্ত্রীনা সরকার অসিনা চাওথোকপা ৱাখল্লোনগা লোয়ননা ফার্মগী আইনগী হীরমদা মায়োক্নরি হায়বগী থাজবসু পীখি। মহাক্না হীরম অসিগী মতাংদা সরকারগী ওইবা ৱারেপ অসি জনুৱারি ২২দা ওইখিবা অদুগা চপ মান্নরি অমসুং লৌউ-শিংউ মন্ত্রীনা থমখিবা ৱাহৌদোক অদুসু হৌজিকসু চৎনরি হায়না ফোংদোকখি। মসিগা মতাংদা ৱারী শানববু খুমাং চাউশিলহন্নবা লৌউ-শিংউগী মন্ত্রী অসি শুপ্নতগী তেলিফোন কোল অমা তৌরগা য়াগনি হায়বগী ৱাফমসু থমখি। জনুৱারি ২৬তা থোকখিবা লাইবক থিবা থৌদোক্কী মতাংদা লুচিংবশিংনা ফোংদোকখিবা ৱাফম্বু পল্লদুনা, প্রধান মন্ত্রীনা মসিগী মতাং অসিদা আইন্না তৌফম থোকপা অদুম তৌরক্কনি হায়না ফোংদোকখি। প্রধান মন্ত্রীনা মীফম অসিদা লুচিংবশিংনা হৌদোরকপা হীরম খুদিংগী মতাংদা সরকার অসিনা কুপ্না ৱারী শানবা শেম-শাদুনা লৈরি হায়খি। মহাক্না পারলিয়ামেন্তনা নীংথিনা মথৌ তৌবা অমসুং হাউস অসিগী মনুংদা পাক শনবা ৱারী ৱাতাই শাবগী মরু ওইবগী মতাংদা নৌহৌননা অমুক পনখি। য়াম্না তোয়না অয়েৎপা পীরকপা মতমদা অপিকপা পার্তীশিংনা অৱাবা কয়া মায়োক্নৈ মরমদি মখোয়না মশাবু নীংথিজনবা ফোংদোকপা ঙমজদে হায়নসু মহাক্না মখা তাখি। মরম অদুনা পারলিয়ামেন্তনা নীংথিনা মথৌ পাংথোকহনবা, অয়েৎপা লৈহন্দবা অমসুং অপিকপা পার্তীশিংনা মখোয়গী ৱাখল্লোনশিংবু ফোংদোকপা ঙমহন্নবা অচৌবা পার্তীশিংনা থৌদাং লৌগদবনি হায়না মহাক্না হায়খি। প্রধান মন্ত্রীনা সেক্তর কয়াদা মালেমগী অফবা পুরক্নবা ভারতনা লৌবা য়াবা থৌদাং কয়াগী মতাংদসু পনখি। মহাক্না ঐখোয়গী মীয়ামগী মহৈ-মশিং অমসুং থবক তৌবা ঙম্বা মীওইশিংগী মতাংদা পনখি অমসুং মসিনা মালেম্বু নুংঙাই-য়াইফনা লৈহন্নবা অহেনবা শাফু অমা ওইহনবা য়াগনি হায়নসু ফোংদোকখি।
পি.এম.না বুদ্ধ পুর্নিমানা লাকপদা ভগৱান বুদ্ধনা তাকপীরম্বা ৱাখল্লোনশিং নীংশিংখ্রে

প্রধান মন্ত্রী শ্রী নরেন্দ্র মোদীনা বুদ্ধ পুর্নিমাগী থৌরমনা লাকপদা ভগৱান বুদ্ধনা তাকপীরম্বা ৱাখল্লোনশিং নীংশিংখ্রে অমসুং মখোয়বু থুংহন্নবা মহাক্কী ফিরেপ নৌহৌনা ফোঙদোকখ্রে। ত্বিত অমদা প্রধান মন্ত্রীনা হায়খি; “বুদ্ধ পুর্নিমানা লাকপদা ঐখোয়না ভগৱান বুদ্ধনা তাকপীরম্বা ৱাখল্লোনশিং নীংশিংলি অমসুং মখোয়বু থুংহন্নবা ঐখোয়গী ফিরেপ নৌহৌনা নীংশিংলসি। ভগৱাব বুদ্ধগী ৱাখল্লোনশিংনা ঐখোয়গী গ্রহ অসিবু হেন্না শান্তি লৈবা, তংদু লৈতাবা অমসুং সস্তেনেবল ওইহনবা ঙমগনি।”
প্রধান মন্ত্রীনা দা. শ্যামা প্রসাদ মুখর্জীগী লৈখিদবগী কুমওন্না মফমদা লাকপদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা দা. শ্যামা প্রসাদকী লৈখিদবা কুমওন্না লাকপদা ইকাই খুম্নবা উৎখ্রে। হায়া প্রধান মন্ত্রীনা হায়, “ভারত ইমাগী অথোইবা মপারী দা. শ্যামা প্রসাদকী লৈখিদবা নুমিৎকী থৌরম অসিদা মফমদা হন্না-হন্না ইকাই খুম্নবা উৎচরি।”
প্রধান মন্ত্রীনা হয়েং ৭শুবা মালেমগী য়োগ নুমিৎ থৌরমদা ৱা ঙাংগনি

প্রধান মন্ত্রী, শ্রী নরেন্দ্র মোদীনা হয়েং, জুন ২১গী অয়ুক পুং ৬.৩০ তাবা মতমদা ৭শুবা মালেমগী য়োগ নুমিৎ থৌরমদা ৱা ঙাংগনি। ত্বীত অমদা, প্রধান মন্ত্রীনা হায়খি, “হয়েং, জুনগী ২১দা, ঐখোয়না ৭শুবা য়োগ নুমিৎ পাংথোক্কনি। হন্দক্কী চহিগী থীম অসি ‘য়োগ ফোর ৱেলনেস’, হায়রিবা অসিনা ৱাখল হকচাং পুম্বা ফহন্নবা য়োগ শান্নবা অসিদা পান্দম থম্লি। হয়েং চাওরাক্না অয়ুক্কী পুং ৬:৩০ তাবা মতমদা য়োগ নুমিৎ থৌরমদা ৱা ঙাংগনি”।
ঐহাক্না তুংগী আশা য়াম্না লৈ মদুদি অম্রুত মহোৎসব পাংথোক্লিঙৈদা ভারত মচা কোতি ১৩০না কন্না হোৎনদুনা ভারত অসি অনৌবা থাক অমদা য়ৌহনগনি: পি.এম.

প্রধান মন্ত্রী, শ্রী নরেন্দ্র মোদীনা হায়খি মদুদি মহাক্না তুংগী আশা য়াম্না লৈ মদুদি অম্রুত মহোৎসব পাংথোক্লিঙৈদা ভারত মচা কোতি ১৩০না কন্না হোৎনদুনা ভারত অসি অনৌবা থাক অমদা য়ৌহনগনি। ত্বীতকী পরিং অমদা, প্রধান মন্ত্রীনা হায়খি; “ভারতনা ওগস্ত চংলকপদা, অম্রুত মহোৎসব অহৌবা ওইনা লৌদুনা, ঐখোয়না থৌদোক কয়া অমা মদুদি ভারত মচা পুম্বনা পাম্বা কয়া অমা ওইরক্লি। হায়রিবা অসিদা ভেক্সিনেসনগী রেকোর্দ লৈরি অমসুং জি.এস.তি.গী মশীং ৱাংনা লাকপা অসিনা ইকোনোমিক এক্তিবিতীদা হেনগৎলকপগী খুদম্নি। পি.ভি. সিন্ধুনা মতিক চানা মেদল ফংবা খক্তা নত্তনা, ওলিম্পিক্সতা নুপা অমসুং নুপীগী হোকী তীম্না পুৱারী ওইনা হোৎনবা উবা ফংলি। ঐহাক্না তুংগী আসা য়াম্না লৈ মদুদি অম্রুত মহোৎসব পাংথোক্লিঙৈদা ভারত মচা কোতি ১৩০না কন্না হোৎনদুনা ভারত অসি অনৌবা থাক অমদা য়ৌহনগনি”।
রাজ্য সভাদা রাস্ত্রপতিগী ৱারোলগী মোসন ওফ থেঙ্কসতা প্রধান মন্ত্রীগী পাওখুম

রাজ্য সভাদা পীখিবা রাস্ত্রপতিগী ৱারোলগী মোসন ওফ থেঙ্কসতা প্রধান মন্ত্রী শ্রী নরেন্দ্র মোদীনা ঙসি পাওখুম পীখ্রে। মহাক্না অপর হাউকী মেম্বরশিংবু শরুক য়াবীবা অমসুং খন্ন-নৈনবদা থৌদাং লৌবীবগীদমক থাগৎপা ফোংদোকখি। রাজ্য সভাগী লৈখিদ্রবা এম.পি. শ্রী মদনলাল সাইনীগী মফমদসু মহাক্না ইকাই খুম্নবা উৎখি। প্রধান মন্ত্রীনা হায়খি মদুদি ২০১৯গী লোক সভা মীখলগী মেনদেৎ অদুনা মীয়াম্না তংদু লৈতাবা পাম্লিবা অদু উৎলরে। তংদু লৈতাবা সরকার অমা খনবগী চৎনবী অসি হৌজিক্তি তোঙান তোঙানবা রাজ্যশিংদা উবা ফংলে হায়না মহাক্না মখা তাখি। হন্দক পাংথোকখিবা লোক সভাগী মীখল মনুংগী ইলেক্তোরেল প্রোসেস অদু থাগৎপা ফোংদোক্লদুনা প্রধান মন্ত্রীনা হায়খি মদুদি প্রোসেস পুম্নমক্কী স্কেল অদু য়াম্না পাক-চাউখ্রে। দেমোক্রেসী মাংখ্রে হায়না লুচিংবা খরনা ফোংদোকখিবা অদু লাইবক থিবনি। ভোত্তরশিংগী হৈ-শিংবা অদুদা ৱাহং হংদনবা মহাক্না মেম্বরশিংদা হায়খি। প্রধান মন্ত্রীনা মখা তাখি, “ঐখোয়গী ইলেক্তোরেল প্রোসেস অমসুং দেমোক্রেসীবু ইকাই খুম্নবা মরু ওই।” ই.ভি.এম.দা পুখৎলক্লিবা ৱাহংশিং অদু প্রধান মন্ত্রীনা য়ানীংদবা ফোংদোকখি। ই.ভি.এম.না বুথ কেপচর তৌবা অমসুং হিংশা হন্থহল্লে হায়না মহাক্না হায়খি। প্রধান মন্ত্রীনা হায়খি, “হৌজিক্তি ভোৎ থাদবগী চাং হেঙ্গৎলে। মসি দেমোক্রেসীগী অফবা খুদম অমনি।” ভি.ভি.পেৎশিং খক্তনা ইলেক্ত্রোনিক ভোতিং মেচিনগী ক্রেদিবিলিতী চেৎশিলহল্লে হায়না মহাক্না ফোংদোকখি। ইলেক্সন রিফোর্মসকী মতাংদা ঙাংলদুনা, প্রধান মন্ত্রীনা হায়খি মদুদি ভারত্তা ইলেক্তোরেল প্রোসেস মপাঙ্গল কনখৎহন্নবগীদমক রিফোর্মস অসি য়াম্না দরকার ওই। মসিগা মরী লৈননা “ৱান নেসন ৱান পোল”গুম্বা ইলেক্তোরেল রিফোর্মসকী হায়জরকপশিং খন্ন-নৈনবা মরু ওই হায়না মহাক্না ফোংদোকখি। প্রধান মন্ত্রীনা হায়খি মদুদি ভারতকী মীয়াম্না কান্নবা ফংগদবা থৌওংশিং লায়থোকহন্নবগী মায়কৈদা কেন্দ্র সরকারনা কন্না হোৎনরি। সরকার অসিনা মীচম প্রজাদা শক্তি শিন্নবদা থাজবা থম্লি হায়না মহাক্না হায়খি। লৈবাক অসিগী মীয়ামদা য়ুম, ইলেক্ত্রিসিতী, গ্যাস কনেক্সন, তোইলেৎ অসিনচিংবশিং ফংহন্নবগী মায়কৈদা সরকারনা তৌরিবা থবকশিং অদু মহাক্না পাওদমখি। ভারতপু ফাইব ত্রিলিয়ন দোল্লর ইকোনোমী অমা ওইহন্নবগী মায়কৈদা থবক তৌনবা শ্রী মোদীনা মীপুম খুদিংমক্তা তকশিনখি। পান্দম অসি ফংনবগীদমক পোজিতিব মাইন্দসেৎ অমগা লোয়ননা থবক তৌনবা অমদি ৱাখল্লোনশিং পীরক্নবা মহাক্না পোলিতিকেল পার্তী পুম্নমক্কী মফমদা খঙহনখি। ঝারখন্দা হন্দক্তা থোকখিবা থৌদোক অদুনা মহাকপু তশেংনা নুঙাইহন্দে হায়না প্রধান মন্ত্রীনা ফোংদোকখি। মরাল লৈরবশিং অদু লৈবাক অসিগী আইনগী মতুং ইন্না মতিকচাবা দন্দি ফংগনি হায়না মহাক্না ফোংদোকখি। থৌদোক অমগীদমক রাজ্য পুম্বা মিংচৎ থিহনবদি অচুম্বা নত্তে হায়না মহাক্না ফোংদোকখি। প্রধান মন্ত্রীনা হায়খি মদুদি হৌজিক দরকার ওইরিবা পুংফম অসি অয়ুশ্মান ভারতপু মপাঙ্গল কনখৎহনবনি। ঐখোয়গী লায়রবশিংনা অৱাংবা থাক্কী ওইবা অমদি মমল হোংবা ত্রিৎমেন্ত ফংবা অদু ঐখোয়না পাম্লি হায়না মহাক্না মখা তাখি। অৱাং নোংপোক রাজ্যশিংগা লোয়ননা শোত্থরবা জিলাশিংগী চাউখৎ থৌরাংদা অকনবা মিৎয়েং থম্লি হায়না প্রধান মন্ত্রীনা ফোংদোকখি। রিজরেল এস্পিরেসনগা লোয়ননা নেস্নেল এম্বিসন লৈবা মরু ওই হায়না প্রধান মন্ত্রীনা কোওপরেতিব ফেদরেলিজমগী মতাংদা হায়খি। লৈবাক অসিবু হেন্না ফগৎহন্নবা অমদি মপাঙ্গল কনখৎহন্নবা তৌবা য়াবা পুম্নমক তৌনবা প্রধান মন্ত্রীনা মীয়ামদা তকশিনখি। ভারতপু অনৌবা থাক অমদা পুখৎনবা অমদি অনৌবা ভারত অমা শেম্নবগী মায়কৈদা পুন্না থবক তৌমিন্ননবা মহাক্না মীপুম খুদিংমক্কী মফমদা হায়খি।
প্রধান মন্ত্রীনা ইন্দস্ত্রীদগী স্তেকহোল্দরশিংগা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি এ.এস.এস.ও.সি.ঐচ.এ.এম., এফ.আই.সি.সি.আই., সি.আই.আই., অমসুং লৈবাক অসিগী শহর ১৮দগী তোঙান-তোঙানবা লোকেল চেম্বরশিংদগী ইন্দস্ত্রী রিপ্রজেন্তেতিবশিংগা ভিদিও কনফরেন্সকী থোংদা ৱারী শানখ্রে। প্রধান মন্ত্রীনা হায়খি মদুদি সরকার অসিনা লৈবাক অসিদা ইকোনোমিক গ্রোথ হেঙ্গৎহন্নবা থবক তৌরিবা মতম অসিদা কোবিদ-১৯গী মওংদা হান্ননা উহৌদবা পল অমা ইকোনোমীগী মাংদা লাক্লে। মহাক্না হায়খি মদুদি লাইচৎ অসিনা থোকহল্লিবা শিংনবা অসি মালেমগী লাঞ্জাওশিংদা ওইখিবা ফিভম অদুদগী হেন্না শাথিবা হেল্লি অমদি মশিবু শন্দোকপদগী থিংনবগীদমক ঐখোয়না মতম পুম্নমক্তা মীৎ-না শিংনা লৈবা মথৌ তাই। প্রধান মন্ত্রীনা হায়খি মদুদি ইকোনোমীগী ঙাক্লৌ অসি থাজনিঙাইনি। থাজবা অসি তোপ তোপ্পা য়ার্দস্তিক অমনি। থাজবগী পেরামীতর অসি ইকোনোমীগী তোঙান-তোঙানবা সেক্তরদা য়াম্না লুবা জঙ্কসন অমদা লৈরি। মহাক্না হায়খি মদুদি তুরিজম, কন্সত্রক্সন, হোস্পিতালিতীগুম্বা তোঙান-তোঙানবা সেক্তরশিং অমসুং ইনফোর্মেল সেক্তর য়াওনা নুমীৎ খুদিংগী পুন্সীগী এঙ্গেজমেন্তশিং কোবিদ-১৯না মরম ওইদুনা চৈথেং পীরি। লাক্কদৌরিবা নুমীৎ খরনিদা ইকোনোমীদা মসিগী ইম্পেক্ত ফাওবা ফংলগনি। ইন্দস্ত্রী রিপ্রজেন্তেতিবশিংনা থ্রেৎ অসি থেংনবদা মরুওইবা থৌদাং লৌবা অমসুং মতিক চাবা খোংথাং লৌখৎপগীদমক প্রধান মন্ত্রীবু থাগৎপা ফোংদোকখি। মখোয়না প্রধান মন্ত্রীদা চংদবা য়াদবা পোৎলমশিং অমসুং ভেন্তিলেতর, আইসোলেসন ৱার্দশিং শাবদা তেংবাং, কোবিদ-১৯ থেংননবগীদমক সি.এস.আর. ফন্দশিং শিজিন্নবা অমদি মাইগ্রেন্ত লেবরশিংদা তেংবাং ফংহনবগী মতাংদা মখোয়না লৌখৎলিবা খোংথাংশিংগী মতাংদা খংহনখি। মখোয়না বেঙ্কিং, ফাইনান্স, হোস্পিতালিতী, তুরিজম, ইনফ্রাস্ত্রকচরগুম্বা সেক্তরশিংনা মায়োক্নরিবা অকক্নবা ইসুশিংদা খন্ন-নৈনখি অমসুং মশিগী শিংনবশিং অসি ফাইনান্সিয়েল অমসুং ফিস্কেল এসিস্তেন্সকী থোংদা লাকশিনবদা মতেং পাংনবা হায়জখি। প্রধান মন্ত্রীনা ইন্দস্ত্রী লুচিংবশিংবু অনওর্গনাইজ সেক্তরগী দরকারওইবশিংদা চপ মান্নবা ৱাফম ফোংদোকপগীদমক থাগৎখি অমসুং হায়খি মদুদি মসি ইকোনোমিক ইন্তেগ্রেসনগী অনৌবা অয়ুক অমনি। মহাক্না মখোয়গী মফমদা এমপ্লোইশিংবু তেক্নোলোজী শিজিন্নবগী থোংদা য়ুমদগী থবক তৌবা য়াহন্নবা হায়খি। মহাক্না বিজিনেসতা নেগতিব ইম্পেক্ত লৈরবা ফাওবা ৱার্কফোর্স ককথদনবা হায়খ্রে। ৱারী শানবা অদুদা প্রিন্সিপাল সেক্রেতরী, কেবিনেৎ সেক্রেতরী অমসুং প্রমোসন ওফ ইন্দস্ত্রী অমসুং ইন্তরনেল ত্রেদকী সেক্রেতরীসু শরুক য়াখি।
এক্সপো ২০২০ দুবাইগী ইন্দিয়ন পেবিলিয়নদা প্রধান মন্ত্রীগী ৱারোল

এক্সপো ২০২০ দুবাইগী ইন্দিয়ন পেবিলিয়নদা পীখিবা ৱারোল অমদা, প্রধান মন্ত্রী শ্রী নরেন্দ্র মোদীনা এক্সপো অসিবু ইতিহাসিকনি হায়খ্রে অমদি “মসিনা মিদল ইস্ত, অফ্রিকা অমদি সাউথ এসিয়া রিজনদা পাংথোক্কদৌরিবা অসিগী ইহান হানবনি৷ এক্সপো অসিনা য়ু.এ.ই. অমদি দুবাইগা লোইননা ঐখোয়গী অচেৎপা অমদি ইতিহাসিক ওইরবা মরীশিং মখাতানা শেমগৎলগনি” হায়না ফোংদোকখ্রে৷ প্রধান মন্ত্রীনা য়ু.এ.ই.গী রাস্ত্রপতি অমদি অবু ধাবিগী রুলর, হিজ হাইনেস শৈখ খলিফা বিন জয়েদ বিন অল নাহয়ান, য়ু.এ.ই.গী প্রধান মন্ত্রী অমদি উপ-রাস্ত্রপতি অমদি দুবাইগী রুলর, হিজ হাইনেয় শৈখ মুহামদ বিন রসিদ এল মক্তুমদা য়াইফ-পাউজেল পীখি৷ প্রধান মন্ত্রীনসু অবু ধাবিগী ক্রাউন প্রিন্স, হিজ হাইনেস শৈখ মুহামদ বিন জয়েদ অল নাহয়ানদা “ঐখোয়গী স্ত্রাতিজিক পার্তনরশিপ্তা ঐখোয়না ফংলিবা প্রোগ্রেস্তা মহাক অসি য়াম্না মরু ওইবা মীওই অমা ওইখ্রে হায়না ফোংদোক্লদুনা য়াইফ-মঙ্গোল পীখি৷ লৈবাক অনিমক চাওখৎপা পুরক্নবগীদমক ঐখোয়গী থবক মখা চত্থনবা ঐনা য়েংশিল্লি,”হায়না ফোংদোকখ্রে৷ এক্সপো ২০২০গী মরু ওইবা থীম অদুদি:ৱাখল পুনশিনবা, তুংগী ফিভম শেম্বা অসিনি হায়না প্রধান মন্ত্রীনা ফোংদোকখি৷ “থীম অসিগী স্পিরিত অসি অনৌবা ভারত অমা শেম্নবা ঐখোয়না চংশিল্লক্তুনা ভারতনা হোৎনরিবশিং অসিদা উবা ফংই৷ মসিগী এক্সপো অসিনা চহি চা অমগী মনুংদা অমুক্তং থোকপা লাইনা-লাইচৎ অসিগী মাইয়োক্তা লান্থেংনদুনা মীওইবা খুনাইবু অৱাবশিংদগী থোক্লক্নবা হোৎনবগী খুদম অমসু ওইরি” হায়না প্রধান মন্ত্রীনা ফোংদোকখি৷ ভারতকী পেবিলিয়ন ‘অথিংবা থমদবা, খুদোংচাবা অমদি গ্রোথ’কী থীম অসি পল্লদুনা, ঙসিগী ভারত অসি মালেম অসিদা খ্বাইদগী অথিংবা থমদবা লৈবাকশিংগী মনুংদা অমা ওইরি৷ লৈবাক অসিনা মহৈ-মশিং তম্বদা অথিংবা থমদে, ৱাখল্লোন ফোংদোকপদা অথিংবা থমদে, ইন্নোবেসনদা অথিংবা থমদে অমদি ইনবেস্তমেন্ত তৌবদসু অথিংবা থমদে হায়না প্রধান মন্ত্রীনা ফোংদোকখ্রে৷ “নখোয়বু মেক্সিমম গ্রোথ লৈহন্নবসু ভারতনা ওফর তৌরি৷ ভারত্তা লাকপিয়ু অমদি ঐখোয়গী গ্রোথ স্তোরী অসিগী শরুক অমা ওইবিয়ু” হায়না প্রধান মন্ত্রীনা ইনবেস্তরশিংদা হায়রি৷ ভারতকী বাইব্রেন্সী অমদি দাইবর্সিতী অসিগী মরমদা ৱারি শান্নরদুনা, ভারত লৈবাক অসি তেলেন্তগী পৱারহাউস অমনি অমদি ভারতনা তেক্নোলোজী, রিসর্স অমদি ইন্নোবেসনগী ৱার্ল্দদা কা হেন্না খুমাং চাওশিল্লক্লি হায়না প্রধান মন্ত্রীনা ফোংদোকখ্রে৷ “ঐখোয়গী ইকোনোমিক গ্রোথ অসি লিগেসী ইন্দস্ত্রীশিং অমদি স্তার্ত-অপশিংগী অপুনবা শক্তম অমনা পৱার তৌই৷ ভারতকী পেবিলিয়ন অসিনা তোঙান তোঙানবা এরিয়াশিংদা ভারতকী খ্বাইদগী হেন্না তৌবা ঙম্বা অদু উৎলগনি”, হৌখিবা চহি তরেৎ হেল্লকপা অসিদা, লৈবাক অসিদা শেল-থুমগী ফিভম হেন্না ফগৎনবা ভারত সরকারনা তোঙান তোঙানবা রিফোর্মশিং লৌখৎখ্রে৷ “মসিগী ত্রেন্দ অসি মখা চত্থনবা ঐখোয়না হেন্না হোৎনগনি” হায়না মহাক্না মখা তাখি৷
প্রধানমন্ত্রীনা “এগ্রীকলচর-২০২২: লৌমীশিংগী শেন্থোক শরুক অনি ওইহনবা” হায়না পাংথোকপা নেস্নেল কনফরেন্সতা ৱা ঙাংখ্রে

প্রধানমন্ত্রী শ্রী নরেন্দ্র মোদীনা ঙসি দিল্লিগী পুসাদা লৈবা এনএএসসি কমপ্লেক্সতা পাংথোকপা “এগ্রীকলচর–২০২২: লৌমীশিংগী শেন্থোক শরুক অনি ওইহনবা” হায়না পাংথোকপা নেস্নেল কনফরেন্সতা শরুক য়াখ্রে । মখাগী ৱাফমশিং অসিদা মরুওইবা কাংলুপ তরেৎনা প্রজেন্তেসনশিং লানথোকখী: পোলিসী অমসুং গবর্নান্স রিফোর্মস এগ্রীকলচর ত্রেদ পোলিসী অমসুং এক্সপোর্ত প্রমোসন; মার্কেৎ স্ত্রকচর অমসুং মার্কেতিং ইফিসেন্সী ভেলু চেন অমসুং সপ্লাই চেন মেনেজমেন্ত সাইন্স অমসুং তেক্নোলোজী অমসুং স্তার্ত-অপ্স ইন এগ্রীকলচর সস্তেনেবল এন্দ ইক্যুইতেবল দিবল্পমেন্ত অমসুং ইফিসেন্ত দেলিবরী ওফ সর্বিসেস কেপিতেল ইনভেস্তমেন্ত অমসুং লৌমীশিংগীদমক্তা ইনস্তিত্যুস্নেল ক্রীদিত প্রমোসন ওফ লাইবস্তোক, দাইরী, পোলত্রী এন্দ ফিসরিজ এজ ইঞ্জিন্স ওফ গ্রোথ প্রধানমন্ত্রীনা প্রজেন্তেসনশিং অদুবু পুক্নিং থৌগৎখি । মহাক্না ভারতকী লৌমীশিংবু হৱাই চেংৱাই মরাং কাইনা পুথোক্নবা তকশিনখি । লৌমীশিংগী শেন্থোক হেঙ্গৎহন্নবা সরকারনা খোংথাং খয়া পায়খৎলি । মসিগী মনুং চন্না লৌউবদা শেল চংবা হন্থহনবা, পোত্থোকশিং অদুগী মতিক চাবা মমল, পোত্থোক মাংবা হন্থহনবা অমসুং অতোপ্পা শেন্থোক লম্বীশিংগী মতাংদা মহাক্না পনখি । চাদা ১০০ নীম তোৎলবা য়ুরিয়া শিজিন্নবনা য়ুরিয়াগী ইফিসেন্সী হেঙ্গৎহল্লে, মদুনা পোত্থোকশু হেঙ্গৎহল্লে হায়না প্রধানমন্ত্রীনা হায়খি । সোইল হেল্থ কার্দ শিজিন্নবনা কেমিকেল ফর্তিলাইজরশিং শিজিন্নবা হন্থন্দুনা পোত্থোক হেঙ্গৎহল্লিবা অদু স্তদি অমদগী খংবা ঙম্লে হায়না মহাক্না হায়খি । লোইশিন্দনা লৈরিবা ইরিগেসন প্রোজেক্ত ৯৯ লোইশিন্নবগী মায়কৈদা কেন্দ্র সরকারনা থবক তৌরি হায়না প্রধানমন্ত্রী শ্রী নরেন্দ্র মোদীনা হায়খি । মসিগী মনুংদা ৫০মুক্তী চহি অসিগী মনুংদা লোইশিল্লগনি হায়না মহাক্না মখা তাখি । প্রধানমন্ত্রী কৃষি সিঞ্চাই য়োজনাগী খুত্থাংদা মাইক্রো ইরিগেসনগী মখাদা হৌজিক ফৈওবদা লৌউবা য়াবা মফম হেক্তর লাখ ২০ পুশিল্লক্লে হায়না মহাক্না হায়খি । হন্দক চহিগী বজেৎতা লাওথোকখিবা ‘ওপরেসন গ্রীন্স’না খামেন অশিনবা, তিলহৌ অমসুং আলু থারিবা লৌমীশিংদা কান্নবা ফংহল্লগনি হায়না প্রধানমন্ত্রীনা হায়খী । মতিক চাবা ইনফ্রাস্ত্রকচরগা লোইননা গ্রামীন হত ২২,০০০ অপগ্রেদ তৌরগনি অমসুং ই-নাম প্লেতফোর্মগা শম্নহল্লগনি হায়না মহাক্না হায়খি । লৌমীশিংবু মখোয়গী লৌবুক্তগী কিলোমীতর ৫দগী ১৫ ফাওবগী মনুংদা কৈথোলশিংগা শম্নহল্লগনি । লৌমীশিংদা ক্রীদিত মরাং কাইনা ফংহন্নবা এগ্রীকলচর ক্রীদিতকীদমক কাইথোকপা শেনফম হেঙ্গৎহল্লে হায়না প্রধানমন্ত্রীনা হায়খি । এগ্রীকলচর ৱেস্তপু ৱেল্থ ওন্থোক্নবা তোঙান তোঙানবা অনৌবা খোংথাংশিং পায়খৎলে ।
প্রধান মন্ত্রীনা পেরালিম্পিক্সতা ভবিনা পতেলনা উৎখিবা মশান্নদা হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা পেরালিম্পিক্সতা ভবিনা পতেলনা উৎখিবা মশান্নদা হরাওবা ফোংদোকখ্রে অমসুং হয়েং মায় পাক্নবগীদমক লৈবাক্না শৌগৎলিবা অসিগী পাউজেল পীখ্রে। প্রধান মন্ত্রীনা ত্বীত তৌখি: “ভবিনা পতেলদা হরাওবা ফোংদোকচরি! অদোম্না য়াম্না নিংথিনা শান্নখি। লৈবাক পুম্বনা অদোমগী মায় পাকপদা থৌনিরি অমসুং অদোমগীদমক হয়েং হরাওবা ফোংদোক্কনি। অদোম্না অঙম্বা থাক্তা শান্নবিয়ু ৱাখল লৈতানা শান্নবিয়ু। অদোমগী মায় পাকপনা লৈবাক অসিদা থৌনা হাপ্লি”।
প্রধান মন্ত্রীনা শ্রী পুশকার সিংহ ধামিবু উত্তরাখন্দগী মুখ্য মন্ত্রী ওইনা ৱাশক লৌখিবদা হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শ্রী পুশকার সিংহ ধামিবু উত্তরাখন্দগী মুখ্য মন্ত্রী ওইনা ৱাশক লৌখিবদা হরাওবা ফোংদোকখ্রে। মহাক্না ঙসি ৱাশক লৌখিবা অতৈ অতোপ্পা পুম্বগীসু হরাওবা ফোংদোকখ্রে। ত্বীত অমদা, প্রধান মন্ত্রীনা হায় মদুদি, “শ্রী @pushkardhami অমসুং ঙসি ৱাশক লৌখিবা অতৈ অতোপ্পা পুম্বগীসু হরাওবা ফোংদোকচরি। তীম অসিনা উত্তরাখন্দগী চাওখৎ থৌরাং অমসুং নুঙাই য়াইফনবগী হোৎনরিবা অসিদা য়াইফ পাওজেল পীজরি।
প্রধান মন্ত্রীনা ইকোনোমিস্ত নিকোলাস স্তর্ন উনখ্রে

প্রধান মন্ত্রী শ্রী নরেন্দ্র মোদীনা লন্দন স্কুল ওফ ইকোনোমিক্সকী ইকোনোমিক্স প্রোফেসার লোর্দ নিকোলাস স্তর্নগা উনখ্রে। শক্নাইরবা অনিমক্না তোঙান–তোঙানবা ৱাফমশিংগী মতাংদা ৱা খন্নখি। লোর্দ নিকোলাস স্তর্নগী ত্বুইত অমগী পাউখুমদা, প্রধান মন্ত্রীনা ত্বুইত তৌখি; “@lordstern1 উনবা অমসুং তোঙান-তোঙানবা ৱাফমশিংগী মতাংদা ৱা খন্নবদা হরাওই। অকোয়বগী ফিবমগী মতাংদা মহাক্কী পামজবা অমসুং থৌশিলগা মরী লৈনবা ৱাফমশিংদা মমুৎ তানা খঙবা অসি শিংথাবা য়াই। মহাক্না ভারতকী মতাংদা ফনা উবা ঙম্মি অমসুং ভারতমচা কোতি ১৩০গী হৈথোই-শিংথোইবদা থাজবা থমখি”।
এজুকেসনগী লমদা তেংবাং পীনবগী মতাংদা ভারত অমসুং য়ুনাইতেদ অরব এমিরেতসকী মরক্তা মেমোরেন্দম ওফ অন্দর্স্তেন্দিং খুৎয়েক পীনবদা মন্ত্রী-মন্দলনা অয়াবা পীখ্রে

ইকাই খুম্নরবা প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা এজুকেসনগী লমদা তেংবাং পীনবগী মতাংদা ভারত সরকারগী এজুকেসন মন্ত্রালয় অমসুং য়ুনাইতেদ অরব এমিরেতস সরকারগী এজুকেসন মন্ত্রালয়গী মরক্তা মেমোরেন্দম ওফ অন্দর্স্তেন্দিং খুৎয়েক পীনবদা অয়াবা পীখ্রে। এম.ও.য়ু. অসিগী পান্দমদি ভারত অমসুং য়ু.এ.ই.গী মরক্তা হৌজিক চত্থরিবা এজুকেস্নেল কোল্লাবোরেসন অসি হেন্না মপাঙ্গল কনখৎহনবনি অমসুং ঐখোয়গী থবক-থৌরমশিংগী হীরম হেন্না পাকথোক-চাউথোকহনবনি। য়ু.এ.ই.গা লোয়ননা এজুকেসনগী লমদা ২০১৫দা এম.ও.য়ু. অমা খুৎয়েক পীনখি হায়রিবা অসি ২০১৮দা মতম লোইখি। ২০১৯দা লৈবাক অনিগী এজুকেসন মন্ত্রীশিংগী মরক্তা পাঙথোকপা মীফম অমদা য়ু.এ.ই.না অনৌবা এম.ও.য়ু. অমা খুৎয়েক পীননবগী অপাম্বা পুখৎখি। অনৌবা এন,ও.য়ু. অসিদা ভারতকী এজুকেসন ইকোসিস্তেমদা নেস্নেল এজুকেসন পোলিসী ২০২০না পুরকপা অহোংবশিং অদু ইনকোর্পোরেৎ তৌরি। এম.ও.য়ু. অসিনা একচেঞ্জ ওফ ইনফোর্মেসন এজুকেসনম প্রমোৎ তৌনবা, তেক্নিকেল এন্দ ভোকেস্নেল এজুকেসন এন্দ ত্রেনিং (তি.ভি.ই.তি.)গী কেপাসিতী দিবেলপমেন্ত তৌনবা, ত্বিনিং, জোইন্ত দিগ্রী অমসুং দুএল দিগ্রী প্রোগ্রামশিং ওফর তৌনবা অমসুং অসিগুম্বা য়ান্নখিবা অতোপ্পা লমশিংদা লৈবাক অনিদা লৈরিবা হায়র এজুকেসন ইন্সতিত্যুসনশিংগী মরক্তা একাদেমিক কোল্লাবোরেসন তৌহন্নবা পান্দম থম্মি। এম.ও.য়ু. অসিনা ক্বালিফিকেসনশিং অসিদা নাকল অনিমক্না শকখঙনবা ই-পাউ পীথোক-পীশিন তৌনবদা খুদোংচাহনবগী মথক্তা ভারত অমসুং য়ু.এ.ই.গী মরক্তা এজুকেস্নেল কোওপরেসন নৌহৌনা ইনোৎ হাপকনি অমসুং একাদেমিক মোবিলিতী হেনগৎহনগনি। মসিনা তি.ভি.ই.তি.দা কোওপরেসন পীনবসু কবর তৌগনি মরমদি য়ু.এ.ই. অসি ভারত মচাশিংগী ওইনা মরু ওইবা থবক তৌফম ওইরিবা লমথুংফম অমনি। এম.ও.য়ু. অসি খুৎয়েক পীনখিবগী তাংদগী চহি মঙাগী মতম ফাওবা চৎনগনি অমসুং মসি নাকল অনিগী অয়াবা য়াওরগা ওতোমেতিক ওইনা রিন্যু তৌগনি। হেক খুৎয়েক পীনখিবগা এম.ও.য়ু. অসিনা ২০১৫দা য়ু.এ.ই.গা লোয়ননা মমাংদা খুৎয়েক পীনখিবা এম.ও.য়ু. অদু সুপর্সিদ তৌগনি, মসিগী মতুংদা হায়রিবা অসি চৎনবা লেপকনি।
নুপীগী হোকী তীমনা য়াম্না চেকশিন্না অমসুং হৈ-শিংবা উৎথোক্তুনা শান্নখি: পি.এম.

প্রধান মন্ত্রী শ্রী নরেন্দ্র মোদীনা হায়খি মদুদি ঙসি অমসুং মশান্না কয়া অমদা ঐখোয়গী নুপীগী হোকী তীম্না তোকিও ওলিম্পিক্স ২০২০দা য়াম্না চেকশিন্না অমসুং হৈ-শিংবা উৎথোক্তুনা শান্নখি। মহাক্না অসি অমসু হায়খি মদুদি মহাক্না তীম অসিগীদমক চাউথোকচৈ অমসুং তীম অসিগীমখোয়গী তুংগীদমক মখা তাবা অহেনবা তান্নবদা য়াইফরোল পীজরি। ত্বীত অমদা, প্রধান মন্ত্রীনা হায়খি; “#Tokyo2020দা ঐখোয়না নিংশিংগদবদি ঐখোয়গী হোকী তীমনা য়াম্না পুক্নিং হুনা উৎখিবা মশান্না অসিনি। ঙসি অমসুং মশান্না কয়া অমদা ঐখোয়গী নুপীগী হোকী তীম্না তোকিও ওলিম্পিক্স ২০২০দা য়াম্না চেকশিন্না অমসুং হৈ-শিংবা উৎথোক্তুনা শান্নখি। মখোয়গীদমক চাউথোকচৈ। লাক্কদৌরিবা মশান্না কয়া অমসুং মখোয়গী তুংগী অহেনবা তান্নবদা য়াইফরোল পীজরি”।
প্রধান মন্ত্রীনা বেঙ্গলুরুদা শ্রী নাদপ্রভু কেম্পেগৌরাগী মিতর ১০৮ ৱাংবা শেঞ্জেংগী মীতমগী মাইখুম হাংদোকখ্রে

প্রধান মন্ত্রী, শ্রী নরেন্দ্র মোদীনা ঙসি বেঙ্গলুরুদা শ্রী নাদপ্রভু কেম্পেগৌরাগী মিতর ১০৮ ৱাংবা শেঞ্জেংগী মীতমগী মাইখুম হাংদোকখ্রে। প্রধান মন্ত্রীনা মীতম অদুদা হৈকৎ-লৈকৎ তমখি অমদি শেংলবা ঈশিং কৎখি। মহাক্না উ-চারাসু থাখি। মীতম অসি সহর অসিগী ফাউন্দর ওইরিবা নাদপ্রভু কেম্পেগৌরানা বেঙ্গলুরুবু চাউখৎনবা মাইকৈদা শরুক তমখিবা অদুবু নীংশিংবা ওইবা শাখিবনি। স্তেচু ওফ য়ুনিতী শাখিবগীদমক মমিং লৈরবা রাম ভি সুতরনা ৱাখল শাগৎতুনা অমসুং মীতম অসি শাখি, হায়রিবা মীতম অসি শাবদা শেঞ্জেং তন ৯৮ অমসুং স্তীল তন ১২০ চংখি। প্রধান মন্ত্রীনা ত্বিত তৌখি; “শ্রী নাদপ্রভু কেম্পেগৌরানা বেঙ্গুলুরু শেমগৎপদা লৌখিবা থৌদাং অসিগী লম্বা লৈরোই। মহাক অসি মীয়ামগী য়াইফনবা হোৎনবনা মতম চুপ্পদা মাং থাখিবা মীৎয়েং শান্না উবা ঙম্বা মীশক অমা ওইনা নীংশিংনরি। বেঙ্গলুরুদা ‘স্তেচু ওফ প্রোস্পরিতী’ মাইখুম হাংবা ফংজবদা নুংঙাইবা পোকই।” প্রধান মন্ত্রীবু কর্নাতকাগী মুখ্য মন্ত্রী, শ্রী বসবরাজ বোম্মাই অমসুং কর্নাতকাগী রাজ্যপাল, শ্রী থাৱর চন্দ গহলোৎ অমসুং কেন্দ্রগী মন্ত্রী, শ্রী প্রহলাদ জোশিনা লোয়নখি।
ইস্তরনা লাকপদা প্রধান মন্ত্রীনা মীয়ামদা নুংঙাইবা ফোংদোকখ্রে

ইস্তরগী থৌরম্না লাকপদা প্রধান মন্ত্রী শ্রী নরেন্দ্র মোদীনা মীয়ামদা নুংঙাইবা ফোংদোকখ্রে। প্রধান মন্ত্রীনা হায়খি, “ইস্তরনা লাকপদা নুংঙাইবা ফোংদোকচরি! প্রভু যীশুগী শেংলবা ৱাখল্লোন অদুনা মীওই লাখ কয়াগী পুক্নিং শুমহৎখি। মহাক্না ঐখোয়গী খুন্নাই অসিবু ফত্তবদগী লাপথোকহনবা অমদি লাইরবা অমসুং শোত্থরবা কাংলুপ্পু পুক্নিং থৌগৎপীখি। মসিগী অখন্নবা নুমিৎ অসিদা শান্তি অমসুং অমত্তা ওইবগী ৱাখল্লোন অদু হেঙ্গৎপা ওইরসনু।”